Poljoprivredni institut Osijek

Južno predgrađe 17

31000 Osijek

RKP: 2991

OBRAZLOŽENJE POSEBNOG DIJELA FINANCIJSKOG PLANA

ZA RAZDOBLJE 2025. – 2027. GODINE

Osijek, prosinac 2024.

**SAŽETAK DJELOKRUGA RADA PRORAČUNSKOG KORISNIKA**

**POLJOPRIVREDNI INSTITUT OSIJEK ZA RAZDOBLJE 2025.- 2027. GODINE**

Poljoprivredni institut Osijek javni je znanstveni institut koji djeluje u nadležnosti Ministarstva znanosti, obrazovanja i mladih Republike Hrvatske. Kontinuirana smjernica djelovanja Instituta je povezivanje biljnih znanosti sa razvojem biljne proizvodnje provedbom znanstvenih istraživanja iz područja biotehničkih znanosti, znanstveno polje poljoprivreda i znanstveno polje prehrambena tehnologija te pronalaženjem i kreiranjem znanstvenih, razvojnih i stručnih podloga u biljnoj proizvodnji za velike regionalne i nacionalne poljoprivredne sustave te obiteljska poljoprivredna gospodarstva, primarno razvojem i unaprjeđenjem genetskog potencijala pšenice, ječma, kukuruza, soje, suncokreta, lucerne, graška i crvene djeteline te voćnih sadnica. Sve aktivnosti Instituta na znanstvenoj i stručnoj razini u funkciji su unaprjeđenja domaće poljoprivredne proizvodnje i podrške akademskoj zajednici, a kroz to, društvenog i gospodarskog razvoja Republike Hrvatske.

U provođenju novih znanstvenih i razvojnih istraživanja, Institut prepoznaje značaj europskog konteksta u osiguranju najviših standarda kvalitete u znanstvenim, razvojnim i stručnim aktivnostima, kao i u razvoju novih tehnologija u biljnim znanostima važnim za unaprjeđenje okolišno prihvatljive biljne proizvodnje kao i proizvodnju bioenergije.

Strateški program rada i razvoja Poljoprivrednog instituta Osijek za razdoblje od 2021. do 2025. godine definira strateški okvir i smjernice rada i razvoja Instituta kroz kontinuirano ulaganje u: 1.) podizanje sveukupnog potencijala, kompeticija i vještina ljudskih resursa u znanosti i inovacijama; 2.) poticanje istraživačkih partnerstva i mobilnosti znanstvenika; 3.) poboljšanje infrastrukture Instituta i 4.) poticanje poduzetništva zasnovanog na inovacijama i visokim tehnologijama.

Rezultati istraživanja koja se provode u okviru projekata, zatim rezultati istraživanja iz područja genetike bilja, oplemenjivanja bilja i sjemenarstva, proizvodnje poljoprivrednih kultura, fiziologije biljaka i stresa, molekularnih istraživanja, te rezultati istraživanja koja se odnose na primjenu novih tehnika te uvođenje, prilagođavanje i validiranje novih metoda za istraživački rad prezentiraju se javnosti kroz razne publikacije (znanstveni i stručni radovi, prikazi, knjige, priručnici, katalozi) te organizaciju radionica, predavanja, tradicionalnih manifestacija (Dan polja), što pridonosi podizanju razine znanja agronomske struke. U okviru istraživačkih aktivnosti posebno će se poticati i ojačati provedba istraživanja koja će biti temeljena na interdisciplinarnosti, praktičnoj primjenjivosti i komercijalizaciji te sukladnosti s nacionalnim prioritetima. Poticanje znanstvenih istraživanja u smislu izvrsnosti i kompetitivnosti na nacionalnoj i međunarodnoj razini rezultanta je jačanja interdisciplinarnosti te fleksibilnosti i promjenjivosti fokusa i metoda istraživačkih aktivnosti u svijetu. Interdisciplinarnost i internacionalnost istraživačkih grupa povećavaju vidljivost i utjecaj takvih istraživanja. Stoga je potrebno uspostavljati osobne i institucionalne kontakte sa centrima izvrsnosti u Europi i svijetu te koristiti svaku priliku za prezentaciju potencijala i perspektiva Instituta u smislu istraživačkih kompetencija.

Sinteza znanstveno-istraživačkog rada i gospodarstva na Institutu ogleda se kroz potrebu razvijenih sorata i hibrida Instituta u široj ratarskoj proizvodnji. Ista se ostvaruje organizacijom i provedbom proizvodnje, dorade i promocije visokokvalitetnog sjemena osječkih sorata i hibrida. Vlastiti sortiment koji se stvara na Institutu predstavlja inovativna i originalna rješenja za probleme ratarske proizvodnje, a upravo kontinuitet i produktivnost u stvaranju i registraciji kultivara proizašlih iz oplemenjivačkih programa potvrđuje njihovu vrijednost. Primjena istih u širokoj proizvodnji kod nas i u inozemstvu predstavlja transfer nove, kvalitetnije i naprednije tehnologije. Ta činjenica potvrđuje značajan utjecaj Instituta na domaću ratarsku proizvodnju i poljoprivredu u cjelini, a realizira se putem jake povezanosti Instituta s gospodarstvom. Naime, kvalitetne sorte i hibridi kreirani na Institutu koje nailaze na široku primjenu na domaćem, ali i inozemnim tržištima objedinjuju veliki broj agronomskih i komercijalno važnih svojstava i zasigurno osiguravaju pozitivan utjecaj u ovom segmentu gospodarstva. Inovativna i originalna rješenja predstavljena kroz naš vlastiti sortiment, transfer tehnologije oplemenjivanja i sjemenarstva kao i suradnja s gospodarstvom postaju ili već jesu temeljna polazišta našeg i drugih suvremenih znanstvenih instituta ovakvog tipa, u smislu njihove održivosti i stabilnosti financiranja.

U narednom razdoblju Institut teži k stvaranju i jačanju ljudskih i infrastrukturnih kapaciteta neophodnih za ostvarenje: 1.) kvalitete sustava znanstvenog kapaciteta Instituta utemeljenog na izvrsnosti, gospodarskim i društvenim potrebama; 2.) globalno konkurentnog, kvalitetnog, dostupnog i održivog proizvodno-komercijalnog kapaciteta Instituta te 3.) sustava kvalitete obrazovanja i društvene odgovornosti Instituta. Navedeno je planirano postići kroz: realizaciju potpora za međunarodnu suradnju, povećanje projektnih aktivnosti, poticanje mobilnosti, izobrazbu novih doktora znanosti te povećanje ulaganja u (su)financiranje planiranih istraživanja (aktivnosti) koja doprinose unaprjeđenju znanstvene produktivnosti i izvrsnosti znanstvenog i stručnog rada Instituta.

Zakonske i druge pravne osnove:

- Zakon o visokom obrazovanju i znanstvenoj djelatnosti

- Zakon o osiguravanju kvalitete u visokom obrazovanju i znanosti

- Zakon o ustanovama

- Uredba o nazivima radnih mjesta, uvjetima za raspored i koeficijentima za obračun plaće u javnim službama

- Temeljni kolektivni ugovor za službenike i namještenike u javnim službama

- Uredba o programskom financiranju javnih visokih učilišta i javnih znanstvenih instituta u Republici Hrvatskoj

- Nacionalna razvojna strategija Republike Hrvatske do 2030.

- Programski ugovor

- Zakon o proračunu

- Zakon o računovodstvu

- Statut Poljoprivrednog instituta Osijek

- Strateški program rada i razvoja Poljoprivrednog instituta Osijek za razdoblje 2021.-2025.

Institut vodi poslovne knjige sukladno Zakonu o računovodstvu, a ima obvezu izvještavanja i planiranja sukladno zakonodavnom okviru koji određuje proračunsko računovodstvo.

**A622150 PROGRAMSKO FINANCIRANJE JAVNIH INSTITUTA**

Sukladno Uredbi o programskom financiranju javnih visokih učilišta i javnih znanstvenih instituta u Republici Hrvatskoj (dalje u tekstu: Uredba) (NN 78/2023; 14.7.2023.) i postupku koji je propisan Zakonom o visokom obrazovanju i znanstvenoj djelatnosti, Institut i Ministarstvo znanosti, obrazovanja i mladih sklopili su u prosincu 2023. godine Programski ugovor (dalje u tekstu: Ugovor). Ugovorom je utvrđeno financiranje osnovne, razvojne i izvedbene proračunske komponente Instituta sredstvima državnog proračuna Republike Hrvatske za razdoblje od 1. siječnja 2024. do 31. prosinca 2027. godine.

Ugovorom su definirani strateški i posebni ciljevi koje Institut mora ostvariti tijekom ugovorenog programskog razdoblja, a koji su određeni Uredbom.

Strateški i posebni ciljevi rada i razvoja Poljoprivrednog instituta Osijek u sklopu ugovorenog programskog razdoblja od 2024. do 2027. godine su:

1. Strateški cilj: Podizanje znanstvene izvrsnosti

 Posebni ciljevi**:**

* 1. Povećanje sudjelovanja Instituta u kompetitivnom projektnom financiranju
	2. Jačanje međunarodne znanstvene suradnje i znanstvene aktivnosti
	3. Jačanje ljudskih potencijala za znanstveni rad
	4. Unaprjeđenje istraživačke infrastrukture
	5. Jačanje interdisciplinarnog znanstvenog rada

2. Strateški cilj: Jačanje suradnje s gospodarstvom te razvoj nacionalnog i regionalnog identiteta i kulture

Posebni ciljevi:

2.1. Poticanje provedbe primijenjenih znanstvenih aktivnosti, uključujući projekte suradnje s gospodarstvom

2.2.Unaprijeđenje institucijskog upravlja intelektualnim vlasništvom

2.3. Unaprjeđenje pružanja znanstvenih, istraživačkih ili tehnoloških usluga na slobodnom tržištu, uključujući usluge za razvoj kulture i obrazovanja

3. Strateški cilj: Jačanje društvene odgovornosti

Posebni ciljevi:

 3.1. Rad na aktivnostima od nacionalnog značaja

3.2. Popularizacija znanosti

Za svaki definirani cilj utvrđene su aktivnosti koje dovode do njegove realizacije, a to su:

1. aktivnosti za unaprjeđenje znanstvene djelatnosti, odnosno podizanje razine znanstvene izvrsnosti,

2. aktivnosti za unaprjeđenje suradnje s gospodarstvom te za razvoj nacionalnog i regionalnog identiteta i kulture,

3. aktivnosti za unaprjeđivanje uključivanja Instituta u obrazovne i društvene procese, odnosno jačanje društvene odgovornosti Instituta.

Utvrđene aktivnosti usklađene su s Uredbom i Strategijom rada i razvoja Poljoprivrednog instituta Osijek za razdoblje od 2021. do 2025. godine.

Također, definirani su pokazatelji rezultata kako bi se pratila i vrednovala provedba Ugovora odnosno ostvarenje ugovorenih ciljeva. Srednjoročno vrednovanje provedbe izvršit će se po proteku dvije godine važenja Ugovora, a završno vrednovanje izvršit će se po proteku razdoblja važenje Ugovora. Srednjoročnim vrednovanjem ocijenit će se napredak u provedbi aktivnosti i ostvarivanju ciljne vrijednosti svakog pokazatelja utvrđenog Ugovorom na ključnoj točki ostvarenja, a završnim vrednovanjem ocijenit će se ostvarenost svake pojedine ciljne vrijednosti sukladno Prilogu 1. Ugovora.

|  |  |  |  |  |  |
| --- | --- | --- | --- | --- | --- |
| Izvor 11 | Izvršenje 2023. | Plan 2024. | Plan 2025. | Plan 2026. | Plan 2027. |
| **A622150** Programsko financiranje javnih instituta | 1.649.096 | 2.033.413 | 2.233.819 | 2.233.819 | 2.233.819 |

Aktivnost A622150 se odnosi na osnovnu proračunsku komponentu koja obuhvaća sredstva državnog proračuna RH kojima se financiraju osnovne potrebe Instituta, a odnose se na izdatke propisane člankom 5. Uredbe. Na Institutu se kroz ovu proračunsku komponentu financiraju:

1. rashodi za zaposlene

2. materijalni rashodi.

Aktivnost se provodi svake godine.

1. Rashodi za zaposlene:

Planirano u 2025. godini u iznosu od 2.158.698 EUR

Planirano u 2026. godini u iznosu od 2.158.698 EUR

Planirano u 2027. godini u iznosu od 2.158.698 EUR

2. Materijalni rashodi:

Planirano u 2025. godini u iznosu od 75.121 EUR

Planirano u 2026. godini u iznosu od 75.121 EUR

Planirano u 2027. godini u iznosu od 75.121 EUR.

**A622151 PROGRAMSKO FINANCIRANJE JAVNIH INSTITUTA – IZ EVIDENCIJSKIH PRIHODA (izvor 31)**

Ova aktivnost se odnosi na sufinanciranje razvojnih i izvedbenih aktivnosti iz vlastitih sredstava Instituta.

|  |  |  |  |  |  |
| --- | --- | --- | --- | --- | --- |
| Izvor 31 | Izvršenje 2023. | Plan 2024. | Plan 2025. | Plan 2026. | Plan 2027. |
| **A622151** Programsko financiranje javnih instituta **–** iz evidencijskih prihoda |  | 72.417 | 73.084 | 70.688 | 53.308 |

Razvojne aktivnosti su utvrđene sukladno članku 6. Uredbe, a izvedbene aktivnosti sukladno članku 7. Uredbe.

|  |  |  |  |  |  |
| --- | --- | --- | --- | --- | --- |
| A622152 Izvor 31 | Izvršenje 2023. | Plan 2024. | Plan 2025. | Plan 2026. | Plan 2027. |
| Rashodi razvojne proračunske komponente  |  | 47.878 | 47.814 | 47.255 | 40.958 |
| Rashodi izvedbene proračunske komponente |  | 24.539 | 25.270 | 23.433 | 17.350 |

**A622152 PROGRMSKO FINANCIRANJE JAVNIH INSTITUTA – IZ STRUKTURNIH I INVESTICIJSKIH FONDOVA EU (izvor 581)**

Ova aktivnost se provodi kroz kompetitivne interne znanstvene projekte iz sredstava Nacionalnog plana oporavka i otpornosti 2021. – 2026. (NPOO) u okviru Ugovora.

|  |  |  |  |  |  |
| --- | --- | --- | --- | --- | --- |
| Izvor 581 | Izvršenje 2023. | Plan 2024. | Plan 2025. | Plan 2026. | Plan 2027. |
| **A622152** Programsko financiranje javnih instituta **–** iz strukturnih i investicijeksih fondova EU |  | 126.013 | 111.184 | 118.490 |  |

Planirani rashodi se realiziraju kroz definirane aktivnosti razvojne i izvedbene proračunske komponente.

|  |  |  |  |  |  |
| --- | --- | --- | --- | --- | --- |
| **A622152** **Izvor 581** | Izvršenje 2023. | Plan 2024. | Plan 2025. | Plan 2026. | Plan 2027. |
| Rashodi razvojne proračunske komponente |  | 50.230 | 6.200 | 8.900 |  |
| Rashodi izvedbene proračunske komponente |  | 75.783 | 104.984 | 109.590 |  |

**A622153 SAMOSTALNA DJELATNOST JAVNIH INSTITUTA - IZ EVIDENCIJSKIH PRIHODA**

|  |  |  |  |  |  |
| --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. |
| **A622153**Samolstalna djelatnost javnih instituta – iz evidencijskih prihoda | 12.917.567 | 17.121.423 | 18.861.633 | 17.990.490 | 18.003.485 |

**Izračun financijskog plana 2025:**

U sklopu samostalne djelatnosti Instituta iz evidencijskih prihoda planirano je rashoda u iznosu od 18.861.633 EUR. Dominantan izvor financiranja je 31.

**Izvor financiranja 31**:

Rashodi za zaposlene: 4.104.985 EUR

Materijalni rashodi: 10.077.393 EUR

Financijski rashodi: 48.539 EUR

Izdaci za otplatu primljenih kredita: 4.000.000 EUR

Ostali rashodi: 1.866 EUR

Ukupno izvor 31: 18.232.783 EUR

**Izvor financiranja 52**:

Rashodi za zaposlene: 60.455 EUR

Materijalni rashodi: 336.765 EUR

Rashodi za nabavu nefinancijske imovine: 137.920 EUR

Ukupno izvor 52: 535.140 EUR

**Izvor financiranja 51**:

Rashodi za zaposlene: 53.200 EUR

Materijalni rashodi: 40.510 EUR

Ukupno izvor 51: 93.710 EUR

**Izračun financijskog plana 2026:**

U sklopu samostalne djelatnosti Instituta iz evidencijskih prihoda planirano je rashoda u iznosu od 17.990.490 EUR. Dominantan izvor financiranja je 31.

Izvor financiranja 31:

Rashodi za zaposlene: 4.189.000 EUR

Materijalni rashodi: 9.358.620 EUR

Financijski rashodi: 50.694 EUR

Izdaci za otplatu primljenih kredita: 4.000.000 EUR

Ostali rashodi: 1.866 EUR

Ukupno izvor 31: 17.600.180 EUR

Izvor financiranja 52:

Rashodi za zaposlene: 9.640 EUR

Materijalni rashodi: 293.060 EUR

Rashodi za nabavu nefinancijske imovine: 56.400 EUR

Ukupno izvor 52: 359.100 EUR

Izvor financiranja 51:

Rashodi za zaposlene: 20.000 EUR

Materijalni rashodi: 11.210 EUR

Ukupno izvor 51: 31.210 EUR

**Izračun financijskog plana 2027:**

U sklopu samostalne djelatnosti Instituta iz evidencijskih prihoda planirano je rashoda u iznosu od 18.003.485 EUR. Dominantan izvor financiranja je 31.

Izvor financiranja 31:

Rashodi za zaposlene: 4.210.460 EUR

Materijalni rashodi: 9.378.365 EUR

Financijski rashodi: 50.694 EUR

Izdaci za otplatu primljenih kredita: 4.000.000 EUR

Ostali rashodi: 1.866 EUR

Ukupno izvor 31: 17.641.385 EUR

Izvor financiranja 52:

Rashodi za zaposlene: 8.180 EUR

Materijalni rashodi: 312.520 EUR

Rashodi za nabavu nefinancijske imovine: 41.400 EUR

Ukupno izvor 52: 362.100 EUR

**Institut u okviru ove aktivnosti provodi sljedeće projekte financirane nacionalnim sredstvima, izvor 52:**

**1. Projekt razvoja karijere mladih istraživača – izobrazba novih doktora znanosti. Projekt je financiran od strane Hrvatske zaklade za znanost, izvor 52.**

Projekt je započeo 2021. godine, a završava 2025. godine.

Za troškove plaće i materijalnih prava doktoranda u 2025. godini je planiran iznos od 30.000,00 EUR.

**2. Potpora kojom se sufinancira analiza sjemena soje na prisutnost genetski modificiranih organizama (GMO), izvor 52**

Potpora je financirana od strane Ministarstva poljoprivrede, izvor 52. Aktivnost se provodi svake godine.

U 2025. godini planiran je iznos od 12.500,00 EUR za troškove analize sjemena soje, a isti iznos je planiran u 2026. i 2027. godini.

**3. Sudjelovanje u provedbi Nacionalnog programa očuvanja i održive uporabe biljnih genetskih izvora za hranu i poljoprivredu, izvor 52**

Projekt je financiran od strane Ministarstva poljoprivrede, izvor 52. Aktivnost se provodi svake godine.

U 2025. godini planiran je iznos od 1.400,00 EUR za nabavu opreme, a za potrošni materijal (kemikalije, gnojivo, laboratorijski materijal, voćne podloge i sl.) planiran je iznos od 3.200,00 EUR. Na isti način je planirano u 2025. i 2027. godini.

Zadaci Nacionalnog programa obuhvaćaju aktivnosti vezane uz *ex situ* očuvanje, *in situ* očuvanje i *on farm* upravljanje, održivo korištenje te izgradnju ljudskih i institucionalnih kapaciteta za očuvanje biljnih genetskih izvora za hranu i poljoprivredu. Za potrebe provođenja Nacionalnog programa Povjerenstvo za biljne genetske izvore donosi Godišnji program aktivnosti koji je odobren od strane Ministarstva poljoprivrede Republike Hrvatske. Nacionalnu banku biljnih gena čini 11 znanstvenih institucija koje se bave prikupljanjem i očuvanjem biljnih genetskih izvora, a jedna od članica je i Poljoprivredni institut Osijek. Kako bi se održala funkcionalnost Nacionalne banke biljnih gena neophodno je zadržati financiranje osnovnih materijalnih sredstava iz državnog proračuna.

Sredstva su planirana za održavanje postojećih kolekcija nasada voćaka, umnažanje ex situ sjemena iz kolekcije Instituta te ostale administrativne troškove koji su vezani za navedene aktivnosti. Od 1.1.2023. godine Nacionalni program očuvanja i održive uporabe biljnih genetskih izvora za hranu i poljoprivredu je prilagođen po smjernicama Nacrta Strateškog plana Zajedničke poljoprivredne politike Republike Hrvatske 2023.- 2027.

**4. Projekt u okviru Programa potpore za istraživanja utjecaja različitih tehnologija i agrotehničkih mjera na održavanje matičnih nasada visokih kategorija za razdoblje 2022. – 2024., izvor 52**

Projekt ja započeo 2022., a završava 2027. godine, financiran je od strane Ministarstva poljoprivrede, izvor 52.

Projekt ima za cilj poboljšati i povećati produkcijsku sposobnost i održati zdravstvenu ispravnost u proizvodnji plemki, odnosno pupova domaćeg reprodukcijskog voćnog sadnog materijala jezgričavog, koštičavog i lupinastog voća, što je temeljna pretpostavka sigurne, održive i konkurentne voćarske proizvodnje.

Cilj programa će se postići provedbom sljedećih podciljeva i aktivnosti:

1. Utvrditi minimalni broj zaštitnih tretmana matičnjaka uz pravovremene rokove i primjenu adekvatnih mehanizama djelovanja kako bi se postigla maksimalna zdravstvena ispravnost matičnog nasada u skladu s pozitivnim utjecajem na okoliš

2. Istražiti utjecaj različitih tretmana rezidbe, gnojidbe, navodnjavanja na fenološka svojstava matičnjaka i produktivnost plemki

3. Testiranje pomoloških osobina plodova za provjeru sortne čistoće

4. Istražiti osjetljivost novih sorti na biotske i abiotske čimbenike.

Na pokušalištu Instituta provoditi će se istraživanje vezano za integriranu zaštitu matičnjaka kontinentalnih voćnih vrsta i agruma na otvorenom kako bi se očuvala bioraznolikost i pritom će se provesti praćenje pojave patogena u uvjetima različitih agroklimatskih čimbenika. Provoditi će se praćenje fenoloških svojstava matičnih stabala u kategoriji osnovni u odnosu na različite tehnike rezidbe te programe prihrane i turnuse navodnjavanja. Također, obavljati će se kontrola i praćenje autentičnosti vrsta i sorti matičnih biljaka prema propisanim deskriptorima.

U 2025. godini planirani su troškovi analiza matičnih stabala na viruse i troškovi ozdravljivanja i čuvanja matičnih biljaka u iznosu od 5.500,00 EUR, troškovi nabave potrošnog materijala (gnojivo, zaštitna sredstva, voćne podloge, kemikalije, i sl.) u iznosu od 4.000,00 EUR, troškovi službenih putovanja u iznosu od 1.500,00 EUR, troškovi nabave opreme u iznosu od 4.000,00 EUR te troškovi zaposlenika na projektu u iznosu od 10.000,00 EUR.

U 2026. godini planirani su troškovi analiza matičnih stabala na viruse i troškovi čuvanja matičnih biljaka u iznosu od 6.000,00 EUR, troškovi nabave potrošnog materijala (gnojivo, zaštitna sredstva, voćne podloge, kemikalije, i sl.) u iznosu od 4.000,00 EUR, troškovi investicijskog održavanja nasada, objekata i opreme u iznosu od 5.000,00 EUR te troškovi zaposlenika na projektu u iznosu od 10.000,00 EUR.

U 2027. godini planirani su troškovi ozdravljivanja i čuvanja matičnih biljaka u iznosu od 960,00 EUR, troškovi nabave potrošnog materijala (gnojivo, zaštitna sredstva, voćne podloge, kemikalije, i sl.) u iznosu od 4.000,00 EUR, troškovi investicijskog održavanja nasada, objekata i opreme u iznosu od 5.000,00 EUR, troškovi nabave novih matičnih biljaka, voćnih podloga i pupova u iznosu od 5.000,00 EUR, troškovi službenih putovanja u iznosu od 1.500,00 EUR, te troškovi zaposlenika na projektu u iznosu od 8.540,00 EUR

**Institut u okviru ove aktivnosti provodi sljedeće projekte financirane EU sredstvima, izvor 52:**

1. Intervencija 70.05. Potpora za očuvanje, održivo korištenje i razvoj genetskih izvora u poljoprivredi

2. Intervencija 76.01. Osiguranje poljoprivredne proizvodnje

3. Potpora u poljoprivredi - izravna plaćanja (osnovno plaćanje, zeleno plaćanje i

 preraspodijeljeno plaćanje).

4. Projekt NET4DINAR

5. Projekt Carbon Farming CE – Development of carbon farming in Central Europe

**1.** **Intervencija 70.05. potpora za očuvanje, održivo korištenje i razvoj genetskih izvora u poljoprivredi; izvor 52**

Zakonske i druge pravne osnove:

- Uredba (EU) 2021/2115 Europskog parlamenta i Vijeća

- Uredba (EU) 2021/2116

**- Zakon o poljoprivredi**

- Zakon o zaštiti okoliša

- Zakon o znanstvenoj djelatnosti i visokom obrazovanju

- Zakon o ustanovama

- Zakon o osiguranju kvalitete u znanosti i visokom obrazovanju

- Pravilnik o provedbi intervencije 70.05. potpora za očuvanje, održivo korištenje i razvoj genetskih izvora u poljoprivredi iz strateškog plana zajedničke poljoprivredne politike republike hrvatske 2023. – 2027.

- Strateški plan Zajedničke poljoprivredne politike Republike Hrvatske 2023. - 2027.;

- Nacrt strategije poljoprivrede Hrvatska 2020. - 2030.;

- Statut Poljoprivrednog instituta Osijek;

- Strateški program rada i razvoja Poljoprivrednog instituta Osijek za razdoblje

 2021.-2025.

Ciljevi projekta su definirani Nacionalnim programom očuvanja i održive uporabe biljnih genetskih izvora za hranu i poljoprivredu u Republici Hrvatskoj za razdoblje od 2021. do 2027. godine. Projekt se financira iz sredstava Europskog poljoprivrednog fonda za ruralni razvoj (85%) i Republike Hrvatske (15%). Isplatitelj sredstava je Agencija za plaćanja u poljoprivredi, ribarstvu i ruralnom razvoju (APPRRR).

Ciljevi:

– potaknuti poljoprivredne prakse koje su korisne za okoliš, ublažiti negativne učinke poljoprivrede i povećati bio raznolikost, kao i očuvati genetske resurse vezane uz poljoprivredu,
– očuvati tradicionalne biljne i životinjske vrste koje su prilagođene lokalnim uvjetima te su u opasnosti od izumiranja.

|  |  |  |  |  |  |
| --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. |
| **A622153**Intervencija 70.05.(stari naziv -Podmjera 10.2.A622125.137) | 52.750,43 | 98.000,00 | 110.000,00 | 110.000,00 | 110.000,00 |

Ova aktivnost/ projekt sastoji se od sljedećih elemenata/ podaktivnosti:

1. *In situ* očuvanje divljih srodnika kultiviranog bilja (crop wild relatives - CWR) i divljeg jestivog bilja (wild food plants - WFP)

2. *On-farm* očuvanje i upravljanje

3. *Ex situ* očuvanje

4. Promocija održive upotrebe

5. Izgradnja kapaciteta i razmjena podataka

Projekt Podmjera 10.2. se provodio kontinuirano od 2018. godine do 2023.. godine, a od 2024. godine kontinuitet nastavlja Intervencija 70.05. Ova intervencija je dio cilja Zajedničke poljoprivredne politike (ZPP) Europske unije i podržava zaštitu genetske raznolikosti u poljoprivredi kroz očuvanje autohtonih vrsta biljaka i životinja.

Izračun financijskog plana:

U 2025. planirana su sredstva u iznosu od 5.400 EUR za troškove terenskog rada (putni nalozi), 6.500,00 EUR za usluge biokemijskih i molekularnih analiza, 7.400,00 EUR za materijalne rashode (potrošni materijal za prikupljanje i regeneraciju biološkog i genetskog materijala, sirovine, folije, etikete, zaštitna sredstva,…), 22.100,00 EUR za usluge rada studenata, 2.000,00 EUR za troškove objave radova, 4.000,00 EUR za troškove sudjelovanja na kongresima te 2.600,00 EUR za troškove ostalih usluga. Nabava opreme je planirana u iznosu od 55.000,00 EUR, dok je za servis postojeće opreme planirano 5.000 EUR.

U 2026. planirana su sredstva u iznosu od 6.000 EUR za troškove terenskog rada (putni nalozi), 6.000,00 EUR za usluge biokemijskih i molekularnih analiza, 9.500,00 EUR za materijalne rashode (potrošni materijal za prikupljanje i regeneraciju biološkog i genetskog materijala, sirovine, folije, etikete, zaštitna sredstva,…), 20.000,00 EUR za usluge rada studenata, 4.000,00 EUR za troškove objave radova, 2.000,00 EUR za troškove sudjelovanja na kongresima te 2.500,00 EUR za troškove ostalih usluga. Nabava opreme je planirana u iznosu od 55.000,00 EUR, dok je za servis postojeće opreme planirano 5.000 EUR.

U 2027. planirana su sredstva u iznosu od 6.000 EUR za troškove terenskog rada (putni nalozi), 12.000,00 EUR za usluge biokemijskih i molekularnih analiza, 15.000,00 EUR za materijalne rashode (potrošni materijal za prikupljanje i regeneraciju biološkog i genetskog materijala, sirovine, folije, etikete, zaštitna sredstva,…), 22.000,00 EUR za usluge rada studenata, 5.000,00 EUR za troškove objave radova, 2.000,00 EUR za troškove sudjelovanja na kongresima te 3.000,00 EUR za troškove ostalih usluga. Nabava opreme je planirana u iznosu od 40.000,00 EUR, dok je za servis postojeće opreme planirano 5.000 EUR.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2025. | Ciljana vrijednost za 2026. | Ciljana vrijednost za 2027. |
| Broj prikupljenih primki biljnih vrsta | Izvorne i tradicijske poljoprivredne biljke kojima prijeti nestanak | Broj primki(kumulativno) | 115(2020.) | CPGRD | 160 | 180 | 200 |
| Broj objavljenih radova | Radovi objavljeni u WOS-u na temelju rezultata projekta | Broj(kumulativno) | 0(2020.) | WOS | 2 | 3 | 4 |
| Broj primki u On Farm proizvodnji | Poljoprivredne vrste koje su umnožene i vraćene u on farm | Broj(kumulativno) | 4 (2023) | Otpremnica kordinatora za On farm | 5 | 6 | 6 |

**2. Intervencija 76.01. Osiguranje poljoprivredne proizvodnje; izvor 52**

Zakonske i druge pravne osnove

**Pravilnik o provedbi intervencije 76.01. “Osiguranje poljoprivredne proizvodnje” iz Strateškog plana zajedničke poljoprivredne politike Republike Hrvatske 2023. – 2027.**

Agencija za plaćanja u poljoprivredi, ribarstvu i ruralnom razvoju (APPRRR) svake godine objavljuje natječaj za provedbu Intervencije 76.01. **“Osiguranje poljoprivredne proizvodnje”.** Potpora se dodjeljuje za plaćanje premije osiguranja po policama osiguranja koje ispunjavaju uvjete prihvatljivosti.

Cilj je potaknuti poljoprivrednike na ugovaranje osiguranja njihove proizvodnje kako bi se umanjili ekonomski gubici prouzročeni nepovoljnim klimatskim prilikama i životinjskim bolestima.

|  |  |  |  |  |  |
| --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. |
| **A622153**Intervencija 76.01. (stari naziv Podmjera17.1A622125.138) | 16.815,13 | 14.000 | 14.000 | 15.000 | 16.000 |

Projekt se financira iz sredstava Europskog poljoprivrednog fonda za ruralni razvoj (85%) i Republike Hrvatske (15%).

Ova aktivnost se provodi svake godine.

**3. Potpora u poljoprivredi - izravna plaćanja (osnovno plaćanje, zeleno plaćanje i preraspodijeljeno plaćanje); izvor 52**

Zakonske i druge pravne osnove:

- Zakon o poljoprivredi

- Pravilnik o provedbi izravne potpore poljoprivredi i IAKS mjera ruralnog razvoja za 2024. godinu

Svrha izravnih potpora je osigurati dugotrajnu održivost aktivnih poljoprivrednika koji obavljaju poljoprivrednu djelatnost. Dodjeljuju se za proizvodnju, uzgoj ili sadnju poljoprivrednih proizvoda, za uzgoj ili držanje stoke, kao i za održavanje poljoprivredne površine u stanju pogodnom za pašu ili uzgoj.

U izravne potpore ubrajamo izravna plaćanja koja se sastoje se od potpore po površini i proizvodno vezanih potpora u stočarstvu i ratarstvu. Da bi ostvarili izravnu potporu poljoprivrednici koji obavljaju poljoprivrednu djelatnost trebaju biti upisani u Upisnik poljoprivrednih gospodarstava. Poljoprivredno zemljište koje je predmet izravne potpore mora biti upisano u ARKOD sustav, a sva stoka evidentirana u Jedinstvenom registru domaćih životinja (JRDŽ).

Svake godine na temelju površina koje obrađuje Institut ostvaruje ovu potporu podnošenjem Jedinstvenog zahtjeva za izravna plaćanja APPRRR-u koji uključuje osnovno plaćanje, zeleno plaćanje i preraspodijeljeno plaćanje. Od 2023. godine cjelokupna potpora se financira EU sredstvima iz Europskog fonda za jamstva u poljoprivredi.

|  |  |  |  |  |  |
| --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. |
| A622153Potpora u poljoprivredi **(A622125.139)**  | 183.311,37 | 188.000 | 190.000 | 192.000 | 194.000 |

**4. Interreg VI-A IPA Programme Croatia-Serbia 2021-2027, projekt NET4DINAR; izvor 52**

Zakonske i druge pravne osnove:

U svibnju 2018. godine Europska komisija je predstavila prijedlog pravila kojim je postavila budući pravni okvira Kohezijske politike u financijskoj perspektivi 2021- 2027.

Predloženi pravni paket za financijsku perspektivu 2021.-2027. stupio je na snagu 1.7. 2021. godine.

Pravila se primjenjuju od 1.1. 2021. do 31.12. 2027. godine.

Pravni paket važan za Program uključuje slijedeće odredbe (Regulations):

* Regulation (EU) 2021/1060 of the European Parliament and of the Council of 24 June 2021, laying down common provisions on the European Regional Development Fund, the European Social Fund Plus, the Cohesion Fund, the Just Transition Fund and the European Maritime, Fisheries and Aquaculture Fund and financial rules for those and for the Asylum, Migration and Integration Fund, the Internal Security Fund and the Instrument for Financial Support for Border Management and Visa Policy (Common Provisions Regulation – CPR);
* Regulation (EU) 2021/1058 of the European Parliament and of the Council of 24 June 2021 on the European Regional Development Fund and on the Cohesion Fund and Corrigendum to Regulation (EU) 2021/1058 of the European Parliament and of the Council of 24 June 2021 on the European Regional Development Fund and on the Cohesion Fund (Official Journal of the European Union L 231 of 30 June 2021) (ERDF Regulation);
* Regulation (EU) 2021/1059 of the European Parliament and of the Council of 24 June 2021 on specific provisions for the European territorial cooperation goal (Interreg) supported by the European Regional Development Fund and external financing instruments (Interreg Regulation);
* Regulation (EU) 2021/1529 of the European Parliament and of the Council of 15 September 2021 establishing the Instrument for Pre-Accession assistance (IPA III).

Europska komisija odobrila je 3.11. 2022. (Commision Implementing Decision C(2022) 8026) Program Interreg VI-A IPA Programme Croatia- Serbia (verziju 1.1.).

Interreg VI-A IPA Programme Croatia- Serbia 2021.-2027. je u prvom pozivu kroz Program naziva “ Sustainable development of programme area through smart, green and socially innovative projects“ - Prioritetna os 1 Cooperating for smarter programme area odobrio projekt pod naslovom „New Emerging Technologies For Digitalized INnovative Agricultural Research“ (ID projekta: HR-RS00038) (Akronim projekta:NET4DINAR) čiji je vodeći partner Poljoprivredni institut Osijek-Republika Hrvatska, a suradnički partner Institut za ratarstvo i povrtarstvo Novi Sad-Republika Srbija.

Trajanje projekta: 1.7.2024. - 31.12.2025 (18 mjeseci)

Ukupni proračun projekta: 369.697,36 EUR

Udio sufinanciranja je 15 %.

Ukupan proračun vodećeg partnera Poljoprivrednog instituta Osijek: 248,107.36

Uplatitelj sredstava: Ministarstvo regionalnog razvoja i EU fondova Republike Hrvatske

Glavni cilj projekta je usmjeren k podršci istraživanju i inovacijskim aktivnostima u Poljoprivrednom institutu Osijek i Institutu za ratarstvo i povrtarstvo Novi Sad. Cilj projekta je da se osnaže kapaciteti obje ustanove za najmodernija znanstvena istraživanja, prenesu znanja u područje oplemenjivanja strnih žitarica (s naglaskom na pšenicu) kao i vještine koje značajnije doprinose zelenoj klimi i prilagodbi klimatskim promjenama.

|  |  |  |  |  |  |
| --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. |
| A622153Projekt NET4DINAR |  | 165.233,97 | 149.040,00 |  |  |

Stavke unutar predviđenog proračuna za 2025. godinu uključuju troškove plaće stručnih suradnika u iznosu od 25.345,87 EUR, nabavu opreme u iznosu od 77.520,00 EUR, troškove usluga u iznosu od 40.520,69 EUR te ostale troškove u iznosu od 5.652,23 EUR.

**5. Carbon Farming CE – Development of carbon farming in Central Europe; izvor 51**

Zakonske i druge pravne osnove:

- Zakon o provedbi Uredbe (EU) 2019/2088 o objavama povezanim s održivosti u sektoru financijskih usluga i Uredbe (EU) 2020/852 o uspostavi okvira za olakšavanje održivih ulaganja i izmjeni Uredbe (EU) 2019/2088;

- Tehničke smjernice za pripremu infrastrukture za klimatske promjene u razdoblju 2021.–2027.;

- Strategija niskougljičnog razvoja Republike Hrvatske do 2030. s pogledom na 2050. godinu;

- Strategija prilagodbe klimatskim promjenama u RH za razdoblje do 2040. godine s pogledom na 2070. godinu;

- Integrirani nacionalni energetski i klimatski plan za Republiku Hrvatsku za razdoblje od 2021. do 2030. godine;

- Zakon o ekološkoj proizvodnji poljoprivrednih i prehrambenih proizvoda;

- Europski zeleni plan i Uredba (EU) 2021/1119 o klimatskom zakonu

**- Međunarodni klimatski sporazumi i obveze (Pariški sporazum)**

- Pravilnik o ekološkoj proizvodnji u uzgoju bilja i u proizvodnji biljnih proizvoda;

- Zakon o zaštiti okoliša;

- Strateški plan Zajedničke poljoprivredne politike Republike Hrvatske 2023. - 2027.

Projekt će se financirati iz programa EUROPSKE TERITORIJALNE SURADNJE kroz Interreg Central Europe Co-founded by European Union. 80% se financira iz Europskog fonda za regionalni razvoj, a 20% sredstava je sufinanciranje Poljoprivrednog Instituta Osijek. U sklopu je Interreg programa kojim se podržava transnacionalna suradnja za povećanje energetske učinkovitosti, smanjenje potrošnje energije i razvoj okvirnih uvjeta za održivu proizvodnju i korištenje obnovljivih energija. Tematska područja projekta: Pametna integracija ugljično neutralnih rješenja u svim sektorima te smanjenje emisija stakleničkih plinova iz industrije i drugih sektora.

Cilj projekta je razvoj tehnika i poslovnih modela za sekvestraciju ugljika. Kroz dva radna paketa će se u tri godine testirati i razviti tehnike te poslovni modeli koje će farmeri preuzeti u svoju praksu kroz radionice i edukaciju u sklopu projekta dok će kroz treći radni paket biti razvijeni monitoring i popularizacija sekvestracije ugljika.

Projekt je započeo u travnju 2023. godine i trajat će do ožujka 2026. godine.

Vodeći partner je Kmetijski instutut Slovenije.

|  |  |  |  |  |  |
| --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. |
| **A622153**PODPROJEKT Carbon Farming CE. | 33.054,07 | 65.275,00 | 93.710,00 | 31.210,00 |  |

Izračun financijskog plana:

U 2025. godini planirana su sredstva u iznosu od 56.000,00 EUR za plaće i materijalna prava djelatnika na projektu; 6.160,00 EUR za troškove službenih putovanja i kotizacije te 21.000,00 EUR za organizaciju radionica, školi i vanjsku podršku za testiranje tehnika za sekvestraciju ugljika. Planirano je 8.400,00 EUR administrativnih troškova, troškova objave radova 650,00 EUR i troškova ostalih usluga u iznosu od 1.500,00 EUR.

U 2026. godini planirana su sredstva u iznosu od 21.000,00 EUR za plaće i materijalna prava djelatnika na projektu; 2.310,00 EUR za troškove službenih putovanja te 4.750,00 EUR za organizaciju radionica, školi i vanjsku podršku za testiranje tehnika za sekvestraciju ugljika. Planirano je 3.150,00 EUR administrativnih troškova.